УСТАВ

НА Народно читалище ”ПРОБУДА 1924” село Ценово, Общ. Чирпан, обл..Ст.ЗАГОРА

 Общи положения

Чл.1. Народно читалище “Пробуда1924”с.Ценово,общ.Чирпан е самоуправляващо се културно-просветно сдружение което изпълнява и държавни културно-просветни задачи.

Чл.2. В дейностите на читалището могат да участват всички физически лица без оглед на ограничения по възраст и пол, политически и религиозни възгледи и етническо самосъзнание.

Чл.3. Читалището е юридическо лице с нестопанска цел.

Чл.4.Цели на народно читалище “Пробуда1924”, са задоволяване потребностите на гражданите свързани с:

 а/ развитие и обогатяване на културния живот.

 б/ запазване на обичаите и традициите на българския народ.

 в/ Разширяване на знанията на гражданите и приобщаването им към ценностите и постиженията на науката, изкуството и културата.

 г/ възпитаване и утвърждаване на националното самосъзнание.

Чл.5. За постигане на целите по чл.4 читалището извършва следните основни дейности:

 а/ уреждане и поддържане на библиотеки, читални, филмо-видиотек.

 б/ развиване и подпомагане на любителското, художественото творчество.

 в/организиране на школи, кръжоци, курсове, клубове, празненства, концерти, чествания.

 г/ създаване и съхраняване на музейните сбирки и обогатяване на знанията за родния край.

Чл.6. За подпомагане на основните си дейности, читалището може да извършва и допълнителни дейности с изключение на забранените от Законите на Република България.

 Управление

Чл.7. Минималния брой на членовете на читалище “Пробуда1924” трябва да бъде 50 члена съгл.Чл.8 от ЗНЧ от 05.06.2009г.

Чл.8. Членовете на читалището са :

 а/ индивидуални

* действителни членове – дееспособни български граждани над 18 годишна възраст, които плащат редовно членския си внос, могат да избират и да бъдат избирани. Същите имат право на глас.
* Спомагателни членове – български граждани на възраст до 18 години. Нямат право на глас и да бъдат избирани. Имат право на съвещателен глас.

б/ Колективни членове могат да бъдат:

* професионални организации
* стопански организации
* търговски дружества
* кооперации и сдружения –един колективен член отговаря на един глас
* културно просветни и любителски клубове и творчески колективи.

в/ колективните членове имат право на глас.Един колектив – 1 глас.

г/ почетни членове могат да бъдат български и чужди граждани с изключителни заслуги към читалището.

Чл.9. Органи на Читалището е Общото събрание,Настоятелството и Проверителната комисия.

Чл.10. Върховен орган на Читалището е Общото събрание, което се състои от всички членове на читалището, имащи право на глас.

Чл.11. Общото събрание:

1. Изменя и допълва устава на читалището.
2. Избира и освобождава членовете на Настоятелството, Проверителната комисия и Председателя на читалището.
3. Приема основни насоки за дейността на читалището .
4. Изключва членове на читалището за дейност противоречаща на ЗНЧ и устава на читалището.
5. Взема решение за членуване или прекратяване на членство в читалищно сдружение.
6. Приема бюджета на читалището.
7. 7.Приема годишен отчет до 30.03.на следващата година.
8. Определя размера на членския внос:3лв.
9. Отменя решения на органите на читалището.
10. Взема решения за прекратяване на читалището.
11. Делегира пълномощия на Настоятелството по вземане на решения за вътрешни актове, необходими за организацията на читалищната дейност.

Чл.12. Решенията на Общото събрание са задължителни за другите органи на читалището.

Чл.13. Редовно общо събрание се свиква от Настоятелството най-малко веднъж годишно. Извънредно събрание може да бъде свикано по решение на Настоятелството , по искане на Проверителната комисия или на 1/3 от членовете на читалището с право на глас.

14. Поканата за събранието трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по късно от 7 дни преди датата на провеждането. В същия срок на общо достъпни места трябва да бъде залепена поканата за събранието.

Чл.14.Общото събрание е законно, ако присъстват най малко половината от имащите право на глас членове на читалището. При липса на кворум събранието се насрочва за друга дата – не по рано от една седмица. Тогава събранието е законно, колкото и членове да се явят или да се изчака половин час и събранието да се проведе на същата дата.

Чл.15. Решенията по чл.11, т.1,т. 4,т. 9,т. 10 се вземат с мнозинството най малко 2/3 от членовете. Други решения се вземат с мнозинството повече от половината от присъстващите членове.

Чл.16. Ръководен орган на читалището е Настоятелството, което се състои от 5- члена, избрани за срок от 3 години. Същите да нямат роднински връзки по права линия до 4-та степен.

Чл.17. Настоятелството:

1. Свиква Общото събрание
2. Осигурява изпълнението на решенията на Общото събрание.
3. Подготвя и внася в Общото събрание проект за бюджета.
4. Подготвя и внася в Общото събрание проект за годишен отчет.
5. Приема вътрешни актове, необходими за цялостната организация на работата на читалището.
6. Взема решения по изпълнение на бюджета на читалището и поддържането на сградата и имуществото му.
7. Взема решения за морално и материално стимулиране на любителски колективи, техни членове и служители в читалището – щатни или хоноровани.
8. Взема решения за разпределение на приходи, получени допълнително – извън утвърдените приходи по бюджета.

Чл.18. Настоятелството взема решения с повечето от половината на членовете си.

Чл.19. Председателят на Читалището е член на Настоятелството и се избира от Общото събрание за срок от 3 години.

Чл.20. Председателят:

1. Организира дейността на Читалището съобразно Закона, устава и решенията на Общото събрание и Настоятелството.
2. Представлява Читалището.
3. Свиква и ръководи заседанията на Настоятелството и председателства Общото събрание.
4. Ръководи текущата дейност на читалището и Упражнява бюджета съобразно разпоредбите на чл.20 т.1 на настоящия устав.
5. Отчита дейността си пред настоятелството.
6. Сключва и прекратява трудовите договори със служителите на Читалището, съобразно Бюджета му и въз основа на настоятелството.

Чл.21. Поне един от щатните служители в читалището се избира за член на читалищното настоятелство.

Чл.22. Проверителната комисия се състои от трима члена: Председател и двама членове, избрани за срок от 3 години.

Чл.23. Членовете на проверителната комисия не могат да бъдат лица, които са в трудово правни отношения с читалището или са роднини на Настоятелството по права линия – съпрузи, братя, сестри и роднини по сватовство от първа степен.

Чл.24. Проверителната комисия осъществява контрол върху дейността на Настоятелството и Председателя на читалището по опазване на закона, устава и решенията на Общото събрание.

Чл.25. При констатирани нарушения, Проверителната комисия уведомява Общото събрание на читалището, а при данни за извършени престъпления и органите на Прокуратурата.

Чл.26. Не могат да бъдат избирани за членове на Настоятелството и Проверителната комисия лица, които са осъждани на лишаване от свобода за умишлени престъпления от общ характер.

 Имущество и финансиране

Чл.27. Имуществото на читалището се състои от право на собственост и други вещни права, вземания, ценни книжа, други права и задължения.

Чл.28. Читалището набира средства от следните източници:

1. Членски внос: 3 лв.
2. Културно просветна дейност;
3. Субсидии от държавния и общинския бюджет;
4. Наеми и такси;
5. Дарения и завещания;
6. Други приходи;

 Преходни и заключителни разпоредби:

1.НЧ“Пробуда1924” има кръгъл печат с надпис:

Народно читалище“Пробуда1924” с.Ценово

 2. Празник на Читалището е 24 Май

 3. Уставът е приет на Общото годишно отчетно-изборно събрание на 23.03.2022 г.;

 Той отменя до сегашния Устав на Читалището .

 4.За неуредените в настоящия Устав въпроси се прилага ЗНЧ.

 Председател: Танка Христова Найденова……………………

 Членове: Иванка Стоянова Тотева……………………

 Гинка Тодорова Найденова………………..

 Зоя Димитрова Апостолова………………..

 Стоян Петков Нейков……………………….

23.03.202022 г.

с.Ценово